<classify> Wachezaji hao wamekabidhiwa hundi zao na Ofisa Matukio na Udhamini wa kampuni ya Vodacom, Ibrahim Kaude, ambao ndio wadhamini wakuu wa Ligi Kuu ya Tanzania Bara na kushuhudiwa na Ofisa wa Bodi ya Ligi Kuu, Joel Balisidya.Juma ambaye aliibuka mchezaji bora wa mwezi Aprili na Kichuya ambaye alikuwa mchezaji bora wa mwezi Machi waliishukuru Vodacom kwa kuwakabidhi zawadi zao.Naishukuru Vodacom kwa kunipatia zawadi hii na naahidi kuwa balozi mzuri na nitaongeza juhudi kuanzia kwenye timu yangu hadi kwenye timu ya Taifa, alisema Juma.Juma aliteuliwa kuwa mchezaji bora wa mwezi Aprili, 2016 baada ya kura zake kuwashinda Donald Ngoma ambaye pia anacheza Yanga na Hassan Dilunga wa JKT Ruvu ya Pwani.Wachezaji bora wa miezi mitatu iliyopita kabla ya Abdul na Kichuya ni kiungo Thaban Kamusoko wa Yanga Desemba 2015, beki Shomari Kapombe wa Azam Januari 2016, Mshambuliaji Mohamed Mkopi wa Tanzania Prisons Februari 2016.  <topic>: MICHEZO 